ཀྲང་ཡན་ཆིང་གིས་ཉེ་བའི་ལོ་ཤས་རིང་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་བྱམས་བརྩེའི་ཐུགས་ཁུར་དང་།རང་སྐྱོང་ལྗོངས་ཏང་ཨུད་དང་སྲིད་གཞུང་གི་ཡང་དག་པའི་འགོ་ཁྲིད།བོད་སྐྱོར་ཞིང་ཆེན་དང་གྲོང་ཁྱེར་དང་ཁེ་ལས་ཀྱི་སྒེར་སེམས་མེད་པའི་རོགས་སྐྱོར་བཅས་འོག་གཞིས་རྩེ་གྲོང་ཁྱེར་འཕེལ་རྒྱས་མྱུར་པོ་དང་ཡུན་རིང་བདེ་འཁོད་བྱུང་ཡོད།འདི་ལོའི་ཇོ་མོ་གླང་མའི་རིག་གནས་ཡུལ་སྐོར་དུས་ཆེན་ནི་ཧེ་ལུང་ཅང་ཞིང་ཆེན་དང་གཞིས་རྩེ་གྲོང་ཁྱེར་གྱིས་ཐུན་མོང་ཐོག་གཉེར་ཞིང་།མི་རིགས་ཁག་འགྲོ་འོང་དང་སྤེལ་རེས།མཉམ་འདྲེས་བཅས་གཏིང་ཟབ་བྱ་རྒྱུ་གཙོ་རྐང་དུ་བྱས་པ་དང་།རི་ཆུར་བརྟེན་ནས་བརྩེ་སེམས་བརྒྱུད་སྤྲོད་དང་།རིག་གནས་ལ་བརྟེན་ནས་གྲོགས་པོ་བསྒྲིགས་ཏེ་ཕྱོགས་མང་པོའི་ཐོག་ནས་གཞིས་རྩེ་གྲོང་ཁྱེར་གྱི་ཡུལ་ལྗོངས་མཛེས་ཤོས་དང་།ཉམས་འགྱུར་ཡག་ཤོས།ཁོར་ཡུག་བཟང་ཤོས།ཞབས་ཞུ་ལེགས་ཤོས་བཅས་མངོན་པ་བྱས་ཡོད་ཅེས་གསུངས་པ་རེད།